Els empadronats a Burjassot ja poden sol·licitar la targeta esportiva de la Universitat de València
2025-07-24

La Universitat de València, a través del seu WEB , ja ha posat a la disposició de tots els veïns i les veïnes de Burjassot empadronades en el municipi la informació per realitzar els tràmits pertinents per sol·licitar la Targeta Esportiva que emet la UV. Aquesta targeta permet accedir i gaudir de les instal·lacions esportives de la UV del Campus de Burjassot, així com matricular-se en els cursos de les diferents disciplines esportives que ofereix l’entitat. La targeta és gratuïta per als empadronats a Burjassot, gràcies al conveni de col·laboració signat entre l’Ajuntament i la Universitat de València.

Per a obtenir la targeta en el curs 2015/16 els interessats han de registrar-se com a nous usuaris en www.uv.es/sef>automatricula. Si ja s’està registrat d’anys anteriors, han d’entrar per Usuari Extern a la Universitat amb el seu correu electrònic i la seua contrasenya. Els interessats han de passar-se pel Servei d’Esports del Campus de Burjassot del 7 al 15 de setembre aportant tant el certificat d’empadronament com el DNI i, a partir del dia 9 de setembre automatricular-se en la web de la Universitat i pagar la matrícula per internet. Les activitats començaran a partir del 17 de setembre.

Davant qualsevol dubte, tota la informació facilitada per la Universitat de València per a l’obtenció de la citada targeta pot consultar-se ACÍ.